Michelle Bachelet

Verónica Michelle Bachelet Jeria (Txileko Santiago, Txile, 1951ko irailaren 29) txiletar mediku pediatra eta politikaria da. 

 Gaztaroa 
1975eko urtarrilaren 10ean, Augusto Pinocheten polizia politkoak haren ama Ángela Jeria -arkeologoa- eta biak atxilotu zituen, eta DINAren (Dirección de Inteligencia Nacional) tortura-zentro nagusia zen Villa Grimaldin atxilo atxiki zituzten hilabetez. Ondoren, aske utzi zituzten, eta Australiara eta Alemaniako Errepublika Demokratikora exiliatu ziren. 1979 arte ez zen itzuli. Bere aita Alberto Bachelet, militarra, 1974an hil zen bihotzekoak jota; izan ere, Salvador Allenderen Gobernuari fidel eustearren, torturatu egin zuten kartzelan.

Zirujau-ikasketak egin zituen Txileko Unibertsitatean (1982), eta, ondoren, pediatrian espezializatu zen.

 Ibilbide politikoa 
Txileko Alderdi Sozialistaren kide dela, bere burua presidentegai aurkeztu zuen eta 2006ko martxoaren 11ko Txileko hauteskundeak irabazi zituen. Ondorioz, 2006-2010 legealdirako presidentea da. Presidente postua lortu zuen lehen emakumea izan zen. Presidente izan baino lehen, Osasun ministroa izan zen 2000 eta 2002 artean, Ricardo Lagosen gobernuarekin, eta, ondoren, 2002 eta 2004 artean, Defentsa ministroa izan zen.

 Kanpo estekak 

Kategoria:Txileko lehendakariak
Kategoria:Txileko politikariak
Kategoria:Emakume medikuak
Kategoria:Epidemiologoak
Kategoria:Emakume estatuburuak
Kategoria:Emakume gobernuburuak
Kategoria:Txileko sozialistak
Kategoria:Emakume politikariak